Smile (bend)
Smile je britanska rock grupa osnovana 1968. godine u Londonu. Članovi su bili Brian May na gitari, Roger Taylor na bubnjevima i Tim Staffell na bas gitari i glavnim vokalima. Grupa je najpoznatija po tome što je prethodila rock grupi Queen. Godine 1970. basist Tim Staffel napušta bend da bi se pridružio drugoj grupi po imenu Humpy Bong. Nakon pridruživanja Freddieja Mercurya grupa mijenja ime u Queen i time Smile prestaje postojati. Za vrijeme svog kratkog postojanja snimili su šest pjesama: April Lady, Step on Me, Polar Bear, Earth, Blag i Doin' Alright (kasnije su je kao Queen snimili na svome prvom albumu).